Pressemeddelelse

**Nyt arrangement i jernbaneKULTUR på Danmarks Jernbanemuseum:**

**På Sporet**

Kortfilm fra OFF ved Birgitte Weinberger

Danmarks Jernbanemuseum - Torsdag d. 11. oktober 2022 kl. 19.30-21.00

Der er noget særligt - ja, nærmest mytisk - over togrejsen. Både i virkeligheden men i den grad også i kunstens verden. Der er et hav af værker og gode fortællinger, der på den ene eller den anden måde knytter sig til togrejsen. Ikke mindst på film. Værker, hvor toget ikke nødvendigvis er pointen, men alligevel på en eller anden måde et konstant nærværende og betydningsfuldt element.

Birgitte Weinberger er på 14. år leder af OFF – Odense International Film Festival, der hvert år i uge 35 afholdes i hjertet af Odense. Hun har fra festivalens store bagkatalog sammensat en kortfilmspakke med film, der alle på denne ene eller anden vis har toget som omdrejningspunkt. Denne aften vil hun give et indblik i sit arbejde med den prestigefyldte, Oscar-kvalificerede filmfestival OFF, film i det korte format og ikke mindst præsentere en perlerække af kortfilm under temaet ”På Sporet”. Udover Birgittes virke som festivalleder, censor ved Syddansk Universitet og bestyrelsesmedlem, har hun også en skummel fortid som togstewardesse samt en stor kærlighed til tog og at rejse generelt.

Kontaktoplysninger

Danmarks Jernbanemuseum, Direktør, Steen Ousager, tlf. 40968575

Danmarks Jernbanemuseum, Formidlingschef Anna Back Larsen, tlf. 30654887